Diari Oficial de la Generalitat Valenciana


Sumari del DOGV 5607, del 26-09-2007 (2007/11438)

RESOLUCIÓ de 14 de maig de 2007, del Servici Territorial d'Energia, relativa a l'autorització administrativa i l'aprovació del projecte d'una línia aèria per a l'electrificació rural el Pla de la Llacuna. Villalonga. Expedient ATLINE/2004/525/46.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5607

Data del DOGV
:   26-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11391


Data del document
:   14-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vilallonga
    * empresa privada
    * subministrament d'energia elèctrica

RESOLUCIÓ de 14 de maig de 2007, del Servici Territorial d'Energia, relativa a l'autorització administrativa i l'aprovació del projecte d'una línia aèria per a l'electrificació rural el Pla de la Llacuna. Villalonga. Expedient ATLINE/2004/525/46. [2007/11060]  
Vist l'expedient iniciat en este Servici Territorial a sol·licitud del peticionari i relatiu a la instal·lació elèctrica més avall citada.  
Presentat el projecte firmat per tècnic competent i visat pel col·legi oficial corresponent.  
Efectuats els tràmits establits en el Decret 88/2005, del Consell de la Generalitat, de 29 d'abril, DOCV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Este Servici Territorial, en l'àmbit de les competències que té atribuïdes, resol:  
Primer  
Atorgar al peticionari l'autorització administrativa de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Lloc on s'establirà la instal·lació: línia aèria 20 kV entre el suport existent fins a CT 1 per a l'electrificació rural el Pla de la Llacuna. Villalonga - València.  
Tipus: línia d'alta tensió.  
Característiques principals:  
Núm. d'exp.: ATLINE/2004/525/46.  
Tipus: aèria.  
Tensió: 20 kV.  
Longitud total: 1.830 metres.  
Longitud aèria: 1.830 metres.  
Segon  
Aprovar el projecte d'execució de la instal·lació, i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades en el termini de sis mesos, comptadors a partir de l'endemà de la recepció d'esta resolució.  
4. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. L'administració deixarà sense efecte esta resolució en qualsevol moment en què s'observe l'incompliment de les condicions imposades en esta.  
6. Esta autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a finalitzar l'execució de la instal·lació objecte de projecte, es requerisca posar una part d'esta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució la realitzarà la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
- Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la dita instal·lació ja estiguera en tensió, el peticionari haurà de procedir a la desconnexió a la finalització del dit termini.  
8. Condicions mediambientals: el projecte es desenvoluparà d'acord amb les mesures previstes en la documentació tramitada i les modificacions introduïdes per les condicions següents:  
8.1. Esta línia elèctrica s'entendrà vinculada i supeditada a la consolidació del nucli d'habitatges del Pla de la Llacuna, i per tant haurà de complir tots els requisits de la disposició transitòria quarta de la Llei 10/2004, de 9 de desembre, de la Generalitat Valenciana, i la resta de normes concordants per a la implantació de les infraestructures i servicis públics que garantisquen la mínima afectació al medi ambient. En cas contrari, l'estimació d'impacte ambiental s'entendria amb caràcter desfavorable.  
8.2. De conformitat amb la disposició addicional quarta de l'esmentada Llei 10/2004, de la Generalitat Valenciana, del Sòl No Urbanitzable, es recorda a la companyia de subministrament que haurà d'abstindre's de prestar el servici i l'energia elèctrica a terrenys i construccions que no estiguen incloses en l'àmbit de l'esmentat nucli d'habitatges.  
8.3. El terreny forestal afectat pel traçat de la línia elèctrica mantindrà el seu caràcter forestal i de sòl no urbanitzable protegit, si bé haurà d'adaptar i d'introduir les mesures de protecció previstes per la Llei 3/1993, Forestal de la Comunitat Valenciana, i la resta de normes complementàries i concordants en matèria de prevenció d'incendis forestals.  
8.4. En el termini màxim d'un mes després de l'entrada en servici de la línia, el titular haurà d'aportar a la Direcció Territorial de Territori i Habitatge un Programa de Vigilància Ambiental (PVA) el contingut del qual s'ajuste a les previsions establides en l'Orde de 3 de gener del 2005, de la conselleria de Territori i Habitatge (DOGV núm. 4922, de 12.01.05), per a este tipus de projectes. Entre estos continguts s'haurà de preveure, a més, el compromís de revisar periòdicament que la totalitat de la línia elèctrica dispose dels dispositius salvaocells i els aïlladors necessaris per a evitar tant la col·lisió com l'electrocució de les aus. El PVA haurà de preveure també un seguiment de l'eficàcia de les mesures previstes, a fi d'ampliar la densitat dels dispositius implantats, si fóra necessari per a millorar-la. Així mateix, haurà de preveure que, si es donara el cas d'improcedència de la línia, bé per disposar-se de subministraments alternatius, o per no arribar a funcionar o a autoritzar-se, haurà de preveure's el seu desmantellament i la restauració completa i eficaç del terreny fins a recuperar el seu estat natural inicial.   
Contra esta resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4a 46107 València), en el termini d'un mes, comptador a partir de l'endemà d'aquell en què tinga lloc la notificació d'esta, de conformitat amb el que disposen els articles 114 i 115 de la Llei 4/99, de 13 de gener, de modificació de la Llei 30/92, de 26 de novembre, de Règim Jurídic i del Procediment Administratiu Comú.  
València, 14 de maig de 2007.- El cap del Servici Territorial d'Energia: Enrique Climent Sirvent.